Gw mau tau Sejarah operasi dari ARA San Juan (S-42). Jelasin dalam bahasa melayu

Kapal selam ini memasuki perkhidmatan pada 18 November 1985.

Pada tahun 1994, semasa latihan FleetEx 2/94 "George Washington" bersama dengan Tentera Laut Amerika Syarikat, San Juan berjaya mengelak daripada dikesan oleh pasukan anti kapal selam Amerika Syarikat sepanjang latihan permainan perang berlangsung, menembusi pertahanan pemusnah dan berjaya "mengaramkan" kapal arahan . Kapal selam ini juga menyertai latihan-latihan lain termasuk Gringo-Gaucho dan UNITAS.

Kapal ini menjalani peningkatan pertengahan hayat antara tahun 2008 hingga 2013, lebih lama daripada rancangan asal ekoran kekangan dana. Kos peningkatan ini sekitar 100 juta peso Argentina (AS$12.4 juta) yang mana terdiri daripada lebih daripada 500,000 jam-kerja yang mana menyaksikan kapal selam ini dipotong kepada dua bagi mengantikan empat buah enjin MTU dan bateri. Kerja-kerja ini dilakukan oleh Kompleks Industri Laut Argentina (CINAR) Tandanor dan limbungan kapal Storni. Kemudian, San Juan telah ditugaskan untuk melaksanakan latihan peninjauan di zon ekonomi ekslusif sekitar Puerto Madryn, terutamanya dalam peranan menentang perikanan haram.